O‘zbekiston va Rossiya o‘rtasidagi iqtisodiy hamkorlik to‘g‘risidagi bitim tasdiqlandi

O‘zbekston Respublikasi Prezidenti Islom Karimov O‘zbekiston va Rossiya hukumatlari o‘rtasidagi 2015—2019-yillarda iqtisodiy hamkorlikni rivojlantirish va chuqurlashtirishning asosiy yo‘nalishlari to‘g‘risidagi bitimni tasdiqlash haqidagi qarorni imzoladi, deb xabar bermoqda “Gazeta.uz”.

O‘zaro aloqalarning ustuvorliklari, jumladan qo‘shma dasturlarni qo‘llab-quvvatlash mexanizmlari qayd etilgan bitim 2014-yil 10-dekabrda Rossiya Prezidenti Vladimir Putinning Toshkentga tashrifi davomida imzolangan edi.